**Referat af møde for formænd/-personer, kasserere og GL´er den 21. november 2024 i Maribo.**

Deltagere: DC Sanni, DA Sofie, DA Michael, DA Maria, DA ”Besse”, Forperson Dina, kasserer Marie, GL Emil Sakskøbing Spejderne – Forperson Susanne, Aztekerne – GL Charlotte, Nakskov Spejderne.

**Velkomst:** DC Sanni bød velkommen og efter en præsentationsrunde gik vi i gang med dagsordenen.

**Kort nyt fra Korpsrådsmødet;** Der afholdes ”Spejdernes dag” den 11. maj, åbent hus for at få flere spejdere. Skal vi i grupperne i Sydhav ”hjælpe” hinanden med dette arrangement, hvis der ikke afholdes et arrangement i de enkelte grupper??? – Mødet gik meget på flere ledere og flere spejdere. Til kampagnen 11/5 tilmelder grupperne sig og der laves en landsdækkende kampagne, hvor steder oplyses. Kampagnen vil være 3-årig! – Der afholdes en ”spejder-forældredag” den 17/8, hvor der kan tages et mærke. Spejderne formidler til forældrene og et af formålene med dagen er at få flere ledere. Der er lavet en god film/materiale om denne dag. Det blev på mødet talt meget om god lederpleje. 8 grupper fortalte på mødet om lederrekruttering og hvad de havde gjort for at få flere ledere. – Der vil komme mærker omkring bæredygtighed. – Overskrift til ny udviklingsplan blev fremlagt på mødet, bl.a. mere omkring natur. – Der vil blive afholdt kurser for nye ledere ”mod på spejd” 3 timer kursus og evt. kan dette afholdes for vores grupper sammen med Svend Gønge division.

**Tilbagemeldinger fra spørgeskema udsendt til formænd/-personer, kasserere, gruppeledere. – Ønsker for kommende møder;** Der er et ønske fra deltagerne i mødet om at denne form for møde fastholdes, så der kan laves netværk og erfaringsudveksling. - Til kommunevalget i november 2025 kan man evt. arbejde med demokrati i grupperne og evt. invitere politikere til møde i spejderhusene. Begge kommuner har repræsentation i Folkeoplysningsudvalgene fra spejderne.

**Kort nye fra grupperne – dato for grupperådsmøder i 2025; Grupperådsmøder 2025: Sakskøbing 24/2 kl. 19 – Maribo 20/2 – Aztekerne 25/2. Datoer fra de grupper, som ikke deltog i mødet sendes til DC Sanni – senest 20. januar 2025! – Nyt fra grupperne: Nakskov:** Det går stille og roligt – **Aztekerne:** Det går godt – har afholdt jubilæum med en god weekend og mange besøg og gruppen var glad for alle besøg. I forbindelse med lukning af skolen, så er der ikke så mange mikrospejdere. P.t. er trop og klan de største afdelinger i gruppen. Vil evt. starte familiespejd på et senere tidspunkt. – **Sakskøbing:** Afholder familiespejd hver anden weekend. Der er kommet mange nye mikro- og minispejdere. Ønsker flere ledere. Har uddelt PR-materiale og flyers på skolerne for at få flere spejdere. Har lavet facebook opslag, som også har givet god respons. Emil er godt inde i et program til PR og dette er gratis for spejdergrupper. Emil vil afholde et ”mini-kursus” i dette i foråret 2025, evt. en fredag eftermiddag og evt. med efterfølgende hygge. Emil vender tilbage med dato den 23/1 2025! – **Maribo:** Skal have ny GL til grupperådsmødet og gruppen mangler ledere hos mikro og til sommer stopper juniorlederne. Afholder julemøde 28/11 for spejdere og forældre og ca. 100 er tilmeldt. Deltager i juleoptog i Maribo 15/12. Familiespejd stoppet efter sommerferien p.g.a. manglende ledere! – **Nørre Alslev:** Har mistet en del juniorer og tropsspejdere!

**Eventuelt;**

* **Divisionsarrangementer 2025:** Maribo afholder mikro-minidag – Sakskøbing afholder Olandiske lege den 22-23/3 (evt. kun 1 dag!) – Dato for mikro-minidag gives hurtigst muligt! – Sydhavs Camp: Alle grupper skal give tilbagemelding den 23. januar til ledersamlingen, om gruppen er villig til at stille med 1 person til planlægningen af denne. Divisionsledelsen kommer med dato for Sydhavs Camp. Udvalget beslutter programmet for weekenden!
* **Ledersamling 23.** **januar:** Science piraterne kommer til dette møde og der er tilmelding via medlemsservice. - HUSK tilmelding!!!
* **Kråruplund:** Sct. Georgs Gildet i Sakskøbing, som desværre lukker i foråret 2025 – har doneret 20.000 kr. til erstatning af den nuværende shelter på Kråruplund.
* **Arbejdsdag Kråruplund:** Alle grupper skal stille med min. 2 personer **Lørdag den 29. marts.** Der kommer nærmere omkring arbejdsopgaver.

Tak til deltagerne for en god snak.

Referat v/Besse